BASES PREMIS DEL DATATHON `REPTES EN EL MÓN POSTCOVID' 2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/22527)
  + [Valencià](/va/acuerdo/22465)






Selector de idioma

Leer

* [Español](/es/acuerdo/22265)
* [Valencià](/va/acuerdo/22117)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES PREMIS DEL DATATHON `REPTES EN EL MÓN POSTCOVID' 2022[Butlletí Oficial Universitat d'Alacant](/ca/Publicacion)
====================================================================================================================

Secretaria General

Butlletí Oficial Universitat d'Alacant





BASES PREMIS DEL DATATHON `REPTES EN EL MÓN POSTCOVID' 2022

Data d'aprovació
:   17/02/2022

Data de publicació
:   18/02/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/22987)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/22764)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/22814)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES PREMIS DEL DATATHON `REPTES EN EL MÓN POSTCOVID' 2022&url=https://www.boua.ua.es/va/acuerdo/22762)

**Títol:** BASES PREMIS DEL DATATHON `REPTES EN EL MÓN POSTCOVID' 2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 17 de febrer de 2022

BASES PREMIS DEL DATATHON `REPTES EN EL MÓN POSTCOVID' 2022

El Departament d'Estudis Jurídics de l'Estat de la Universitat d'Alacant, en col·laboració amb la Direcció General de Transparència, Atenció a la Ciutadania i Bon Govern, de l'Institut de Matemàtica Pura i Aplicada de la Universitat Politècnica de València i la Càtedra Pagoda de la Universitat València, a través dels respectius convenis amb la Conselleria de Participació, Transparència, Cooperació i Qualitat Democràtica de la Generalitat Valenciana, proposa els premis del Datathon «Reptes en el món postcovid» 2022 d'acord amb les BASES següents:

PRIMERA - SOBRE EL MOTIU DELS PREMIS

Aquests premis tenen com a objectiu principal reconèixer els millors projectes presentats a l'esdeveniment «Reptes en el món postcovid» 2022. Més informació en: <https://www.ctranspa.webs.upv.es/val/datathon-2022/>

Els projectes s'englobaran en alguna de les línies prioritàries definides en la base quarta d'aquesta convocatòria.

SEGONA - SOBRE LES PERSONES PARTICIPANTS

Podran participar totes aquelles persones físiques majors d'edat que ho desitgen. Cada premi s'atorgarà a cada projecte amb independència del nombre de persones participants en l'elaboració d'aquest. Les aplicacions derivades dels projectes s'han de desenvolupar i presentar durant l'esdeveniment «Reptes en el món postcovid» 2022.

TERCERA. - TERMINI DE PRESENTACIÓ

El termini de presentació de sol·licituds s'iniciarà el dia 25 de febrer finalitzarà a les 23.59 hores del 30 d'abril del 2022, a través del formulari habilitat en <https://www.ctranspa.webs.upv.es/datathon-2022/>

Es publicarà extracte d'aquesta convocatòria en el Diari Oficial de la Generalitat Valenciana (DOGV).

QUARTA - PREMIS CONVOCATS

Hi ha dues categories per a cadascun dels premis i els accèssits.

A) Categoria d'iniciació per a la presentació de treballs per l'alumnat

Un primer premi per a cada treball d'un dels reptes, de 750 euros

Un accèssit per a cada treball d'un dels tres reptes, de 350 euros

Els reptes són:

A) Medi ambient (gestió de residus, agricultura, transició energètica...)

B) Producció i consum responsable

C) Cultura

B) Categoria d'especialització per a presentació de treballs per l'alumnat de màster, estudis de postgrau i empreses

Un primer premi per a cada treball en cadascun dels reptes, de 500 euros

Un accèssit per a cada treball en cadascun dels tres reptes, de 350 euros

Els reptes són:

A) Medi ambient (gestió de residus, agricultura, transició energètica...)

B) Producció i consum responsable

C) Cultura

Cadascun dels premis es repartirà, a parts iguals, entre totes les persones del grup del projecte que siga premiat. Cadascuna de les persones membres dels equips dels projectes premiats hauran d'aportar la documentació personal i fiscal necessària perquè la Universitat d'Alacant puga lliurar els premis corresponents. S'aplicaran les retencions de rendes que, si escau, establisca la legislació vigent.

Cada projecte, així com la presentació d'aquest, amb independència de si ha sigut premiat podrà ser comunicat a través dels mitjans que la Universitat d'Alacant i les entitats col·laboradores en l'organització estimen oportuns amb la finalitat d'aconseguir la màxima difusió i poder donar-ho a conèixer.

CINQUENA - SOBRE EL JURAT, DECISIÓ I PUBLICACIÓ DELS PREMIS

El jurat estarà format per membres de les entitats col·laboradores del Datathon 2022 i pel professorat responsable de l'execució del Datathon. El jurat està format pels membres següents:

- Andrés Gomis Fons. Director general de Transparència, Atenció a la Ciutadania i Bon Govern

- Josep Ochoa Monzó. Professor titular de la Universitat d'Alacant, vicesecretari general de la Universitat d'Alacant (secretari)

- Emilio Soria. Catedràtic d'Universitat i membre de la Càtedra Pagoda.

- Antonia Ferrer Sapena. Titular d'Universitat i directora de l'Observatori de Dades Obertes i Transparència (presidenta)

- Eloina Coll Aliaga. Cap d'estudis de l'Escola Tècnica Superior d'Enginyeria Geodèsica, Cartogràfica i Topogràfica.

- José Norberto Mazón. Professor titular d'universitat. Universitat Alacant. Coordinador acadèmic de la Seu de la Universitat d'Alacant a Torrevella.

- Nuria Portillo Poblador. Professora col·laboradora. Directora de la Càtedra Catedrades.

- Victoria Lerma Arce. Professora ajudant doctor. Directora de la Càtedra de Transició Energètica de la Comunitat Valenciana

- Cristina Todolí Torró. Vicerectorat d'Estudiants.

La decisió i publicació de les persones premiades es produirà entre els dies 20 de maig i 4 de juny del 2022, i la liquidació dels premis s'haurà de fer abans del 31 de juliol del 2022.

Podrà decidir, si els projectes presentats no s'acomoden als criteris establits en la Base 6 d'aquesta convocatòria que un premi o diversos queden deserts.

SISENA- SOBRE ELS CRITERIS DE VALORACIÓ

Els projectes guanyadors es triaran tenint en compte els criteris següents:

1. L'impacte i la importància del repte solucionat.

2. La creativitat i la innovació.

3. L'ús de les dades.

4. Adequació a una de les línies prioritàries següents:

A) Medi ambient (gestió de residus, agricultura, transició energètica...)

B) Producció i consum responsable

C) Cultura

5. El grau d'acabat aconseguit.

6. La presentació d'alguna sol·licitud d'accés de dades a l'Administració, relacionada amb l'objecte de les línies dels premis, amb independència que es resolga la mateixa dins del termini d'aquesta convocatòria.

SETENA - MARC LEGAL I PRESSUPOSTARI

La dotació econòmica per a aquesta convocatòria és de 5.850 € i es consignarà en el Capítol 4 de crèdits del pressupost del Departament d'Estudis Jurídics de l'Estat (62.84.7X.89.05). L'execució d'aquesta dotació està supeditada a la disponibilitat de liquiditat de la Universitat d'Alacant. S'aplicaran les retencions de rendes que, si escau, establisca la legislació vigent.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Les persones beneficiàries s'obliguen a facilitar tota la informació que els siga requerida i a complir, si escau, els deures que s'estableixen en l'article 14 de la Llei 38/2003.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

VUITENA - SOBRE LA PUBLICACIÓ DELS ACTES DE DESENVOLUPAMENT DE LA CONVOCATÒRIA

Atès el principi de transparència arreplegat en la Llei 40/2015, d'1 d'octubre, de Règim jurídic del sector públic, i al que disposa l'article 45.1 de la Llei 39/2015, d'1 d'octubre, del Procediment administratiu comú de les administracions públiques, les publicacions detallades en aquestes bases i les seues dades d'aplicació es faran en l'adreça web següent: <https://www.ctranspa.webs.upv.es/val/datathon-2022/>, fet que substitueix la notificació a les persones interessades i produeix els mateixos efectes.

NOVENA - SOBRE LES CONDICIONS DE PARTICIPACIÓ

La participació en aquests premis queda supeditada a les condicions següents:

- És responsabilitat de les persones participants assegurar que la proposta siga original i que solucione un dels reptes proposats en <https://www.ctranspa.webs.upv.es/val/datathon-2022/>

- La Universitat d'Alacant i altres universitats i organismes organitzadors podran publicar en tots aquells mitjans que crega oportú els resultats dels projectes desenvolupats i presentats al Datathon «Reptes en el món postcovid» 2022. A més, podran difondre qualsevol informació relacionada amb els resultats de cada projecte i les persones que la van proposar per a donar-la a conèixer per qualsevol mitjà que creguen convenient, com també imatges i vídeos de les persones participants amb finalitats de divulgació i promoció de l'esdeveniment.

- El codi font dels reptes desenvolupats com també els recursos necessaris estaran disponibles sota llicència Creative Commons Attribution-NonCommercial-ShareAlike (CC BY-NC-SA).

DESENA. - PROTECCIÓ DE DADES

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades en la sol·licitud, com també aquelles contingudes en la documentació que l'acompanye, la finalitat de la qual és la gestió de la inscripció, la participació i la resolució de la convocatòria dels Premis del Datathon «Reptes en el món postcovid» 2022.

La legitimació d'aquest tractament es basa en l'interès públic de la convocatòria i en el consentiment de la persona interessada en la seua sol·licitud de participació en aquesta. Les dades relatives a les persones guanyadores dels premis es podran publicar en la web de la UA i en xarxes socials. Les dades de les persones premiades en les modalitats que inclouen prestació econòmica seran comunicades a les entitats bancàries amb la finalitat de fer-ne l'abonament, a l'Agència Estatal d'Administració Tributària, a la Intervenció General de l'Estat i al Tribunal de Comptes per al control comptable. Les dades seran conservades durant la tramitació del procediment de concessió del premi, i serà aplicable la normativa d'arxius i patrimoni documental espanyol. Les dades de les persones premiades en les modalitats que inclouen prestació econòmica seran conservades d'acord amb el que disposa la Llei 58/2003, de 17 de desembre, General Tributària.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica ([https://seuelectronica.ua.es/](https://seuelectronica.ua.es/va/index.html)). Podeu consultar la informació addicional i detallada sobre Protecció de Dades, els vostres drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>

ONZENA - ACCEPTACIÓ DE LES BASES

La participació en aquesta convocatòria implica l'acceptació d'aquestes bases, que podran ser interpretades pel jurat i l'entitat convocant en aquells aspectes no previstos inicialment. Més informació en <https://www.ctranspa.webs.upv.es/val/datathon-2022/>

DOTZENA - RECURSOS

Contra la convocatòria, les bases i tots els actes administratius que se'n deriven, que esgoten la via administrativa, podeu interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant de les actuacions definitives del jurat, podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 17 de febrer del 2022

La rectora,

PD de signatura, la secretària general

(Resolució de 22 de desembre del 2020)

Esther Algarra Prats





[Carretera Sant Vicent del Raspeig s/n  
03832 Sant Vicent del Raspeig - Alacant  
 Tel. 09 782 9215 - Fax 92 274 3111](https://www.google.es/maps/@30.149053,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12047&trk=tyah&trkInfo=tarId%6O2590893874073%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)